Vođa Kju Kluks Klana proglašen krivim za trostruko ubistvo iz nehata
Osamdesetogodišnjeg Kilena tužilaštvo je predstavilo kao vodju Kju Kluks Klana koji je regrutovao ljude za ubistvo Majkla švernera, End
Bivšeg pripadnika Kju Kluks Klana, Edgara Rej Kilena, sud u Filadelfiji proglasio je krivim za ubistvo iz nehata, trojice aktivista za zaštitu ljudska prava 1964. godine. Porota je Kilena proglasila krivim po tri tačke optužnice za ubistvo iz nehata, ali je ocenila da nije odgovoran za ubistvo sa predumišljajem. Osamdesetogodišnjeg Kilena tužilaštvo je predstavilo kao vodju Kju Kluks Klana koji je regrutovao ljude za ubistvo Majkla švernera, Endrjua Gudmena i Džejmsa čejnija pre više od 40 godina. Presuda će biti izrečena u četvrtak. Kilen bi mogao da dobije i do 20 godina zatvora. Na suđenju je inače bio priključen na aparat sa kiseonikom i bio je u invalidskim kolicima. Kilen, inače baptistički sveštenik, optužen je za ubistva dvojice belaca, švernera i Gudmana, i crnca čejnija, koji su u Misisipiju pomagali crncima da se registruju za glasanje 1964. godine. Njemu se za kršenje ljudskih prava sudilo i 1967. godine, ali je tadašnja porota, koju su činili isključivo belci, odbacila optužbe. Tada je sedmoro drugih ljudi osudjeno, ali niko nije dobio kaznu veću od šest godina. Na osnovu pomenutih ubistava, u okrugu Nešoba, snimljen je film "Misisipi u plamenu".